sukhrobnurali/uzbek-legal-corpus huggingface dataset:
Investitsiya vositachilarining emitentlariga rasmiy diler (market-meyker)lik xizmatlarini amalga oshirish tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2019-01-09)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga muvofiq Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi, Moliya vazirligi va Markaziy banki Boshqaruvi qaror qiladi: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi, Moliya vazirligi va Markaziy banki Boshqaruvining 2007-yil 9-martdagi 2007-03, 33, 289-B-son qarori (roʻyxat raqami 1682, 2007-yil 26-may) (Oʻzbekiston Respublikasi qonun hujjatlari toʻplami, 2007-y., 22-son, 227-modda) bilan tasdiqlangan Investitsiya vositachilarining emitentlarga rasmiy diler (market-meyker)lik xizmatlarini amalga oshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisi quyidagi tahrirda bayon etilsin: “market-meyker — qimmatli qogʻozlarga doir narxlar, talab va taklif darajasini saqlab turish uchun birja bitimlarini tuzish majburiyatini oʻz zimmasiga olgan investitsiya vositachisi;”. 2. 28-band quyidagi tahrirda bayon etilsin: “28. Kotirovka (narxlar) shakllanishi haqqoniy bozor narxlarini belgilash tamoyillaridan va kotirovka qilinadigan qimmatli qogʻozlar likvidliligini taʼminlashdan kelib chiqqan holda amalga oshirilishi zarur. Market-meyker tomonidan muayyan qimmatli qogʻozlarga boʻlgan narxlar, talab va taklif darajasini ushlab turish uchun qimmatli qogʻozlarga doir bitimlar tuzish qimmatli qogʻozlar bozorida hiyla-nayrang ishlatish hisoblanmaydi.”. 3. 30-banddagi “tegishli maʼlumotlarni” degan soʻzlar “tegishli buyurtmalarni” degan soʻzlar bilan almashtirilsin. 4. 36-band oʻz kuchini yoʻqotgan deb hisoblansin. 5. 40-band quyidagi tahrirda bayon etilsin: “40. Savdolar tashkilotchisi oʻzining veb-saytida market-meykerlar nomlarini oshkor etishi mumkin.”. 6. Mazkur oʻzgartirishlar Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va Savdo-sanoat palatasi bilan kelishilgan.
“Birja savdolarida shakarni sotish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2019-01-08)

Oʻzbekiston Respublikasi Prezidentining 2017-yil 14-noyabrdagi PQ-3386-son “Yoqilgʻi-energetika resurslari hamda boshqa yuqori likvidli mahsulotlar bilan taʼminlash borasida raqobat muhitini takomillashtirish, suiisteʼmolchiliklar va talon-torojliklar sharoitini tugatish, toʻlov intizomini mustahkamlash, debitorlik va kreditorlik qarzlarini kamaytirish chora-tadbirlari toʻgʻrisida”gi qaroriga muvofiq Oʻzbekiston Respublikasi Iqtisodiyot vazirligi va Moliya vazirligi qaror qiladi: 1. Oʻzbekiston Respublikasi Iqtisodiyot vazirligi va Moliya vazirligining 2008-yil 5-maydagi 49 va 34-son “Birja savdolarida shakarni sotish tartibi toʻgʻrisidagi nizomni tasdiqlash haqida”gi qarori (roʻyxat raqami 1811, 2008-yil 19-may) (Oʻzbekiston Respublikasi qonun hujjatlari toʻplami, 2008-y., 20-21-son, 186-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Markaziy banki, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzbekiston respublika tovar-xomashyo birjasi” AJ va “Xorazm shakar” AJ bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Tijorat banklariga jismoniy shaxslardan naqd chet el valyutasini sotib olish uchun Markaziy bank tomonidan madad pullari berish tartibi toʻgʻrisidagi nizomga oʻzgartirishlar kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2017-yil 12-avgustdagi 19/2-son qarori (roʻyxat raqami 2912, 2017-yil 16-avgust) (Oʻzbekiston Respublikasi qonun hujjatlari toʻplami, 2017-y., 33-son, 867-modda) bilan tasdiqlangan Tijorat banklariga jismoniy shaxslardan naqd chet el valyutasini sotib olish uchun Markaziy bank tomonidan madad pullari berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6-bandning birinchi xatboshisidagi “Oʻzbekiston Respublikasida banklar tomonidan pul muomalasiga doir ishlarni tashkil etish toʻgʻrisidagi yoʻriqnomaga (roʻyxat raqami 1518, 2005-yil 26-oktabr)” degan soʻzlar “Oʻzbekiston Respublikasida banklar tomonidan naqd pul muomalasiga doir ishlarni tashkil etish toʻgʻrisidagi yoʻriqnomaga (roʻyxat raqami 3003, 2018-yil 1-may)” degan soʻzlar bilan almashtirilsin. 2. 8-band “b” kichik bandining ikkinchi xatboshisidagi “Pul muomalasini tartibga solish va monitoring boshqarmasi boshligʻi, Emissiya-kassa amaliyotlari boʻlimi (boshqarmasi)” degan soʻzlar “Naqd pul muomalasini tashkil etish boshqarmasi” degan soʻzlar bilan almashtirilsin. 3. 18-bandning birinchi xatboshisidagi “Emissiya-kassa operatsiyalari boʻlimi (boshqarmasi)ga” degan soʻzlar “Naqd pul muomalasini tashkil etish boshqarmasiga” degan soʻzlar bilan almashtirilsin. 4. 24 va 27-bandlardagi “Pul muomalasini tartibga solish va monitoring boshqarmasi” degan soʻzlar “Naqd pul muomalasini tashkil etish boshqarmasi” degan soʻzlar bilan almashtirilsin.
Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomga oʻzgartirishlar kiritish haqida
(order, 2019-01-07)

1. Oʻzbekiston Respublikasi adliya vazirining 2010-yil 21-dekabrdagi 304-mh-son buyrugʻi (roʻyxat raqami 2166, 2010-yil 21-dekabr) (Oʻzbekiston Respublikasi qonun hujjatlari toʻplami, 2010-y., 51-son, 499-modda) bilan tasdiqlangan Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq davlat roʻyxatidan oʻtkazilsin va Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Huquqiy xizmat koʻrsatishni davlat tomonidan tartibga solish boshqarmasi hamda Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishini, “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Tashkulov zimmasiga yuklansin. 1. 2-bandning ikkinchi xatboshisi quyidagi tahrirda bayon etilsin. “Notarius lavozimiga tayinlash boʻyicha tanlov oʻtkazishda va notarius qasamyodini qabul qilishda Notarius lavozimiga tayinlash boʻyicha tanlov oʻtkazish tartibi toʻgʻrisidagi nizom (roʻyxat raqami ______, 2019-yil ___ yanvar) va unda tartibga solinmagan qismi boʻyicha mazkur Nizom qoidalari qoʻllaniladi.”. 2. 10-bandning ikkinchi xatboshisidagi “oʻn” degan soʻz “yetti” degan soʻz bilan almashtirilsin. 3. 12-band quyidagi tahrirda bayon etilsin: “12. Oliy malaka komissiyasining qarori rais tomonidan imzolanadi. Oliy malaka komissiyasining qaroridan norozi boʻlgan komissiya aʼzosi oʻzining fikr-mulohazalarini yozma shaklda taqdim etishga haqli.”. 4. 13-band oʻz kuchini yoʻqotgan deb topilsin. 5. 19-bandda: birinchi xatboshidagi “bir hafta” degan soʻzlar “besh kun” degan soʻzlar bilan almashtirilsin; ikkinchi xatboshi quyidagi tahrirda bayon etilsin: “Apellatsiyalar Oliy malaka komissiyasining navbatdagi majlisida koʻrib chiqiladi.”.
Oʻzbekiston Respublikasi Markaziy bankining jismoniy shaxslarga moʻljallangan obligatsiyalarining chiqarilishi va muomalasi toʻgʻrisidagi nizomga oʻzgartirishlar kiritish haqida
(resolution, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2002-yil 22-apreldagi 10/4-son qarori (roʻyxat raqami 1141, 2002-yil 16-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 10-son) bilan tasdiqlangan Oʻzbekiston Respublikasi Markaziy bankining jismoniy shaxslarga moʻljallangan obligatsiyalarining chiqarilishi va muomalasi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 39-banddagi “90310” va “96310” raqamlari mos ravishda “90305” va “96307” raqamlari bilan almashtirilsin. 2. 40-band quyidagi tahrirda bayon etilsin: “40. Obligatsiyalar blanklarini qabul qilish va topshirish, ularni hisobga olish va saqlash Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yoʻriqnoma (roʻyxat raqami 3028, 2018-yil 29-iyun) asosida amalga oshiriladi.”.
“Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyruqning 2-bandiga oʻzgartirish kiritish haqida
(order, 2019-12-25)

Oʻzbekiston Respublikasining Budjet kodeksi, Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2018-yil 18-dekabrdagi 157-son “Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyrugʻining (roʻyxat raqami 3124, 2019-yil 18-yanvar) (Oʻzbekiston Respublikasi qonun hujjatlari toʻplami, 2019-y., 3-son, 57-modda) 2-bandidagi “2020” raqami “2021” raqami bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi budjet hisobining standarti (2-sonli BHS) “Yagona schyotlar rejasi”ni tasdiqlash toʻgʻrisida”gi buyruqning 2-bandiga oʻzgartirish kiritish haqida
(order, 2019-12-25)

Oʻzbekiston Respublikasining Budjet kodeksi, Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2018-yil 10-sentabrdagi 125-son “Oʻzbekiston Respublikasi budjet hisobining standarti (2-sonli BHS) “Yagona schyotlar rejasi”ni tasdiqlash toʻgʻrisida”gi buyrugʻining (roʻyxat raqami 3078, 2018-yil 20-oktabr) (Oʻzbekiston Respublikasi qonun hujjatlari toʻplami, 2018-y., 43-son, 847-modda) 2-bandidagi “2020” raqami “2021” raqami bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasining Biologik xilma-xillik haqidagi Konvensiyaning bioxavfsizlik boʻyicha Kartaxena protokoliga qoʻshilishi toʻgʻrisida (Monreal, 2000-yil 29-yanvar)
(law, 2019-10-14)

Biologik xilma-xillik haqidagi Konvensiyaning bioxavfsizlik boʻyicha Kartaxena protokoliga qoʻshilinsin (Monreal, 2000-yil 29-yanvar).
Bojxona organlari tomonidan maxsus vositalarni qoʻllash tartibi toʻgʻrisidagi yoʻriqnomani oʻz kuchini yoʻqotgan deb topish haqida
(resolution, 2019-09-30)

Oʻzbekiston Respublikasining “Davlat bojxona xizmati toʻgʻrisida”gi Qonuniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasi tomonidan 1999-yil 6-avgustda tasdiqlangan Bojxona organlari tomonidan maxsus vositalarni qoʻllash tartibi toʻgʻrisida yoʻriqnoma (roʻyxat raqami 835, 1999-yil 9-noyabr) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Favqulodda holatlarda Markaziy bankning hududiy Bosh boshqarmalari tomonidan banklararo hisob-kitoblarni amalga oshirish tartibini oʻz kuchini yoʻqotgan deb topish toʻgʻrisida
(resolution, 2019-09-24)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni hamda Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1999-yil 24-iyulda 447-son bilan tasdiqlangan Favqulodda holatlarda Markaziy bankning hududiy Bosh boshqarmalari tomonidan banklararo hisob-kitoblarni amalga oshirish tartibi (roʻyxat raqami 798, 1999-yil 6-avgust) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Aholi bandligini taʼminlash uchun tijorat banklari tomonidan mikrokreditlar ajratish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish haqida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2018-yil 21-fevraldagi 6/1-son “Aholi bandligini taʼminlash uchun tijorat banklari tomonidan mikrokreditlar ajratish tartibi toʻgʻrisidagi nizomni tasdiqlash haqida”gi qarori (roʻyxat raqami 2975, 2018-yil 22-fevral) (Oʻzbekiston Respublikasi qonun hujjatlari toʻplami, 2018-yil 26-fevral, 8-son, 150-modda) oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
Turgʻun organik ifloslantiruvchi moddalar haqidagi Stokgolm konvensiyasini (Stokgolm, 2001-yil 22-may) ratifikatsiya qilish toʻgʻrisida
(law, 2019-05-08)

Turgʻun organik ifloslantiruvchi moddalar haqidagi Stokgolm konvensiyasini (Stokgolm, 2001-yil 22-may) quyidagi bayonot bilan ratifikatsiya qilinsin: “Konvensiyaning 25-moddasi 4-bandiga muvofiq A, V yoki S ilovalarga har qanday tuzatishlar Oʻzbekiston Respublikasi uchun faqat bunday tuzatishlarni ratifikatsiya qilish, qabul qilish, maqullash yoki ularga qoʻshilish haqida uning hujjatlari saqlashga topshirilgandan keyin kuchga kiradi”.
“Poyezdlarning shahar atrofida harakatlanishini tashkil etgan holda “Andijon-Savay-Xonobod” temir yoʻl uchastkasini modernizatsiya qilish” loyihasining texnik-iqtisodiy hisobini tasdiqlash toʻgʻrisida
(resolution, 2019-05-06)

Oʻzbekiston Respublikasi Prezidentining “Poyezdlarning shahar atrofida harakatlanishini tashkil etgan holda “Andijon-Savay-Xonobod” temir yoʻl uchastkasini modernizatsiya qilish” loyihasini amalga oshirish chora-tadbirlari toʻgʻrisida” 2018-yil 11-sentabrdagi 5364-F-son farmoyishiga muvofiq Vazirlar Mahkamasi qaror qiladi: 1. “Poyezdlarning shahar atrofida harakatlanishini tashkil etgan holda “Andijon-Savay-Xonobod” temir yoʻl uchastkasini modernizatsiya qilish” loyihasining texnik-iqtisodiy hisobi ilovaga* muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov zimmasiga yuklansin.
Butunjahon intellektual mulk tashkilotining mualliflik huquqi boʻyicha shartnomasiga (Jeneva, 1996-yil 20-dekabr) Oʻzbekiston Respublikasining qoʻshilishi toʻgʻrisida
(law, 2019-02-16)

Butunjahon intellektual mulk tashkilotining mualliflik huquqi boʻyicha shartnomasiga (Jeneva, 1996-yil 20-dekabr) qoʻshilinsin.
Vazirlar Mahkamasining “Budjet tashkilotlarini mablagʻ bilan taʼminlash tartibini takomillashtirish toʻgʻrisida” 1999-yil 3-sentabrdagi 414-son qaroriga qoʻshimcha kiritish haqida
(resolution, 2025-05-22)

Oʻzbekiston Respublikasi Davlat budjeti mablagʻlaridan samarali foydalanish maqsadida Vazirlar Mahkamasi qaror qiladi: 1. Vazirlar Mahkamasining “Budjet tashkilotlarini mablagʻ bilan taʼminlash tartibini takomillashtirish toʻgʻrisida” 1999-yil 3-sentabrdagi 414-son qarorining (Oʻzbekiston Respublikasi QT, 1999-y., 9-son, 51-modda) 5-bandi quyidagi mazmundagi xatboshi bilan toʻldirilsin: “Budjet tashkilotlari tomonidan xodimlarning mehnat intizomini buzganligi uchun Oʻzbekiston Respublikasi Mehnat kodeksi 181-moddasining birinchi qismi 2-bandiga muvofiq qoʻllanilgan jarimalar budjet tashkilotlarining rivojlantirish jamgʻarmasini shakllantirish manbai boʻlib hisoblanmaydi hamda jarimalar summasi tegishli budjet daromadiga oʻtkaziladi. Bu ish haqi xarajatlari Oʻzbekiston Respublikasining Davlat budjeti mablagʻlari hisobidan moliyalashtiriladigan budjetdan mablagʻ oluvchilarga ham tatbiq etiladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Kichik tadbirkorlik subyektlarini milliy valyutada kreditlash tartibi toʻgʻrisidagi nizomning 7-bandini oʻz kuchini yoʻqotgan deb topish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2013-yil 23-noyabrdagi 22/9-son (roʻyxat raqami 2546, 2013-yil 27-dekabr) (Oʻzbekiston Respublikasi qonun hujjatlari toʻplami, 2013-y., 52-son, 711-modda) bilan tasdiqlangan Kichik tadbirkorlik subyektlarini milliy valyutada kreditlash tartibi toʻgʻrisidagi nizomning 7-bandi oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Turkiy tilli davlatlar hamkorlik Kengashini tuzish toʻgʻrisidagi Naxichevan Bitimini (Naxichevan, 2009-yil 3-oktabr) ratifikatsiya qilish haqida
(law, 2019-09-14)

Turkiy tilli davlatlar hamkorlik Kengashini tuzish toʻgʻrisidagi Naxichevan Bitimi (Naxichevan, 2009-yil 3-oktabr) ratifikatsiya qilinsin.
Xalqaro mehnat tashkilotining qishloq xoʻjaligida mehnat inspeksiyasi toʻgʻrisidagi 129-sonli Konvensiyasini (Jeneva, 1969-yil 25-iyun) ratifikatsiya qilish haqida
(law, 2019-08-27)

Xalqaro mehnat tashkilotining qishloq xoʻjaligida mehnat inspeksiyasi toʻgʻrisidagi 129-sonli Konvensiyasi (Jeneva, 1969-yil 25-iyun) ratifikatsiya qilinsin.
Xalqaro mehnat tashkilotining 1930-yildagi Majburiy mehnat toʻgʻrisidagi 29-sonli Konvensiyasiga Bayonnomani (Jeneva, 2014-yil 11-iyun) ratifikatsiya kilish haqida
(law, 2019-06-25)

Xalqaro mehnat tashkilotining 1930-yildagi Majburiy mehnat toʻgʻrisidagi 29-sonli Konvensiyasiga Bayonnoma (Jeneva, 2014-yil 11-iyun) ratifikatsiya qilinsin.
Mustaqil Davlatlar Hamdoʻstligi ishtirokchi davlatlarining Parlamentlararo Assambleyasi toʻgʻrisidagi Konvensiyani (Minsk, 1995-yil 26-may) ratifikatsiya qilish haqida
(law, 2019-03-04)

Mustaqil Davlatlar Hamdoʻstligi ishtirokchi davlatlarining Parlamentlararo Assambleyasi toʻgʻrisidagi Konvensiya (Minsk, 1995-yil 26-may) quyidagi qoʻshimcha shart bilan ratifikatsiya qilinsin: “Oʻzbekiston Respublikasi Mustaqil Davlatlar Hamdoʻstligi ishtirokchi davlatlarining Parlamentlararo Assambleyasi faoliyatini moliyalashtirish uchun unda oʻz vakillarini taʼminlash uchun zarur boʻlgan hajmlarda mablagʻ ajratadi”.
Xalqaro mehnat tashkilotining xalqaro mehnat normalari qoʻllanilishiga koʻmaklashish uchun uch tomonlama maslahatlashuvlar toʻgʻrisidagi 144-sonli Konvensiyasini (Jeneva, 1976-yil 21-iyun) ratifikatsiya qilish haqida
(law, 2019-03-04)

Xalqaro mehnat tashkilotining xalqaro mehnat normalari qoʻllanilishiga koʻmaklashish uchun uch tomonlama maslahatlashuvlar toʻgʻrisidagi 144-sonli Konvensiyasi (Jeneva, 1976-yil 21-iyun) ratifikatsiya qilinsin.
Vazirlar Mahkamasining “Qashqadaryo viloyatining Qarshi shahrida tugatilgan “Qarshi 16-son Avtobus Saroyi” ochiq aksiyadorlik jamiyatining mulkiy kompleksi negizida xom ipakni qayta ishlaydigan zamonaviy ishlab chiqarishni tashkil etish chora-tadbirlari toʻgʻrisida” 2012-yil 5-noyabrdagi 315-son qaroriga oʻzgartirishlar kiritish haqida
(resolution, 2018-12-31)

Tadbirkorlikni rivojlantirishni qoʻllab-quvvatlash, investitsiyalarni faol jalb qilish uchun qulay shart-sharoitlar yaratish, shuningdek yuqori sifatli raqobatbardosh ipak mahsulotlari ishlab chiqarishni yanada kengaytirish maqsadida Vazirlar Mahkamasi qaror qiladi: 1. Vazirlar Mahkamasining “Qashqadaryo viloyatining Qarshi shahrida tugatilgan “Qarshi 16-son Avtobus Saroyi” ochiq aksiyadorlik jamiyatining mulkiy kompleksi negizida xom ipakni qayta ishlaydigan zamonaviy ishlab chiqarishni tashkil etish chora-tadbirlari toʻgʻrisida” 2012-yil 5-noyabrdagi 315-son qaroriga (Oʻzbekiston Respublikasi QHT, 2012-y., 45-son, 513-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov va Qashqadaryo viloyati hokimi Z.Sh. Roʻziyev zimmasiga yuklatilsin. 1. 2-bandda: ikkinchi xatboshi quyidagi tahrirda bayon etilsin: “2012 — 2019-yillar mobaynida kamida 3,0 mln. AQSh dollarini, shu jumladan I bosqichda (2014-yil 1-yanvargacha) — 1,8 mln. AQSh dollarini, II bosqichda (2019-yil 1-iyulgacha) — 1,2 mln. AQSh dollari miqdorida investitsiya kiritish”; uchinchi xatboshidagi “II bosqich — 2014-yilda” soʻzlari “II bosqich – 2019-yilning 1-iyuligacha” soʻzlari bilan almashtirilsin. 2. 3-bandda: ikkinchi xatboshi quyidagi tahrirda bayon etilsin: “Radiant Silk” masʼuliyati cheklangan jamiyati qoʻshma korxonasi tomonidan loyihaning har bir bosqichi boʻyicha qabul qilingan majburiyatlar alohida bajarilgandan keyin Qashqadaryo viloyati Qarshi shahri hokimligining tugatilgan “Qarshi 16-son Avtobus Saroyi” ochiq aksiyadorlik jamiyatining binolari va inshootlarini ishga tushirilgan qismiga mulkchilik huquqini rasmiylashtirish (davlat orderini berish) sharti bilan, istisno tariqasida toʻgʻridan-toʻgʻri shartnoma boʻyicha investitsiya majburiyatlari ostida “Radiant Silk” masʼuliyati cheklangan jamiyat qoʻshma korxonasiga “nol” xarid qiymati boʻyicha sotsin”; quyidagi mazmundagi uchinchi xatboshi bilan toʻldirilsin: “ishlab chiqarishni tashkil etish loyihasining II bosqichi oʻz vaqtida amalga oshirilmagan taqdirda I bosqich doirasida rasmiylashtirilgan mulk huquqini (davlat orderi) oʻrnatilgan tartibda bekor qilsin”; uchinchi xatboshi toʻrtinchi xatboshi deb hisoblansin.
Qoʻshilgan qiymat soligʻidan ozod qilinadigan oziq-ovqat mahsulotlari roʻyxatini tasdiqlash toʻgʻrisida
(resolution, 2019-09-30)

Oʻzbekiston Respublikasida ishlab chiqariladigan oziq-ovqat mahsulotlari narxlari oshishining oldini olish maqsadida Vazirlar Mahkamasi qaror qiladi: 1. Oʻzbekiston Respublikasi Soliq kodeksining 208-moddasiga muvofiq oʻzi yetishtirgan qishloq xoʻjaligi mahsuloti va Oʻzbekiston Respublikasi Vazirlar Mahkamasi tomonidan belgilanadigan roʻyxat boʻyicha Oʻzbekiston Respublikasida ishlab chiqariladigan oziq-ovqat mahsulotlarini realizatsiya qilish oborotlari qoʻshilgan qiymat soligʻidan ozod etilishi maʼlumot uchun qabul qilinsin. 2. Oʻzbekiston Respublikasida ishlab chiqariladigan realizatsiya qilish oborotlari qoʻshilgan qiymat soligʻidan ozod etiladigan oziq-ovqat mahsulotlari roʻyxati ilovaga muvofiq tasdiqlansin. 3. Oʻzbekiston Respublikasi Davlat soliq qoʻmitasi: bir hafta muddatda soliq toʻlovchilarga ushbu qarorning mazmun-mohiyatini, shu jumladan ommaviy axborot vositalari orqali yetkazsin; soliq toʻlovchilar tomonidan imtiyozlardan foydalanishning belgilangan tartibiga rioya etilishi yuzasidan qatʼiy nazoratni taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat soliq qoʻmitasi raisi B.A. Musayev zimmasiga yuklansin. 1. Goʻsht (mol, qoʻy, tovuq), shuningdek, hayvonlar (qoramol va parranda) tirik hamda ularni soʻyish mahsulotlari***. 2. Baliq. 3. Kartoshka, urugʻlik kartoshka, shu jumladan, import qilingan urugʻlik kartoshka. 4. Piyoz. 5. Tuxum. 6. Guruch (barcha navlari), shu jumladan, import qilingan guruch. 7. Shakar, shu jumladan import qilingan. 8. Non mahsulotlari **. 9. Sut**.